****

**Võrreldavate pakkumuste korraldamine**

**coachingu sessiooni osutamiseks**

14.05.2025

Seoses plaanitud täiskasvanute [rahvuskaaslaste laagriga](https://www.integratsioon.ee/taiskasvanud-rahvuskaaslaste-laager-2025), mis leiab aset 17-24.08.2025, otsime noortele coachingu sessiooni läbiviijat.

1. TAUSTAINFO

Sihtrühmaks on täiskasvanud noored rahvuskaaslased, kokku 30 inimest vanuses 18-30a., erinevatest riikidest ja taustaga. Suur osa grupis olevaid noori oskavad eesti keelt A1-A2 tasemel või ei oska üldse.

1. TELLITAV TEENUS

Kutsume esitama pakkumust viia läbi kaks coachingu sessiooni **inglise keeles** laagris osalejatele. Kokku on 4 tundi coachingu sessioone.

Kohtumised on plaanitud alljärgnevalt ja on seotud laagri alguse ja lõpuga:

1. **17.08 kell 19:00-21:30 Tallinnas**, Tallink Express konverentsiruumis (2,5 tundi): esimene õhtu, millal osalejad tutvuvad omavahel ja on soovi, et sessioon oleks kui neid ühendav element ja aitaks osalejatel määratleda oma ootusi, vajadusi ja eesmärke laagri kohta
2. **24.08 kell 11:00-12:30 Rakvere linnus**, konverentsiruum (1,5 tundi): viimane laagri päev, kokkuvõtted: eneseanalüüs ja arutelu, kuidas ootused/eesmärgid/hirmud reaalsusega kattuvad ja abi arusaamisel kuidas osalejad saavad eemal olles oma sidet Eestiga hoida ja arendada.

Sessioonide eesmärgid on:

* Osalejate vahel kontakti loomine, taustade sarnasuse väljatoomine ja kokkupuute punktide leidmine
* Osalejate toetamine eneseanalüüsi, oma eesmärkide ja ootuste mõistmises ning kohanemises grupis
* Pakkuda turvalist keskkonda osalejatele ja võimalust jagada oma mõtteid ning aktiivselt panustada laagris toimuvatesse tegevustesse
* 24.08 toimuval kohtumine on kokkuvõttev sessioon, kus toimub tagasisidestamine sihtgrupi eripärasid arvestades, laagri osalejate omavahelise sideme tugevdamine, kokkuvõtted.

Kohtumised peavad olema professionaalsed ja kaasahaaravad ning vastama sihtrühmale ja vanusele ning võimaldama osalejatel paremini ennast ja üksteist tundma õppida ning looma usaldusliku õhkkonda.

1. NÕUDED PAKKUJALE
* Peab olema ESKÜ liige ja omama superviisori tunnistust
* Peab oskama inglise keelt tasemel B2 või kõrgem tase
* Peab omama vähemalt 2 koostöökogemust noortega viimase 2 aasta jooksul (palume lisada ka lühiülevaate vabas vormis - aeg, koht, osalejate arv, osalejate vanus ja lühike selgitus tegevusest).
1. PAKKUMUSE ESITAMINE

Digiallkirjastatud pakkumus palume saata hiljemalt **22.05 kell 10:00** e-mailile elmira.hozjaitsikova@integratsioon.ee

Hinnapakkumuses palume välja tuua coachingu sessiooni kogumaksumuse käibemaksuta ja käibemaksuga, hinnapakkumus peab sisaldama kõiki kulusid kokku ning on Integratsiooni Sihtasutuse jaoks lõplik (arvestades ka teise sessiooni läbiviimise kohta väljaspool Tallinna).

|  |  |  |
| --- | --- | --- |
| **Teenuse nimetus** | **Kogumaksumus km-ta** | **Kogumaksumus km-ga** |
| Coach-sessioon inglise keeles 17.08.25 19-21:30 Tallinnas24.08.25 11-12:30 Rakvere**kokku 4 tundi** |   |   |

Lisaks palume pakkumuses märkida: pakkumuse koostaja nimi ja ametikoht või seos pakkujaga ning ettevõtte ärinimi ning registrikood, kelle nimel pakkumus koostatakse.

Pakkumuse jõusoleku tähtaeg algab pakkumuse esitamise tähtpäevast ning peab olema jõus vähemalt viis (5) tööpäeva.

1. PAKKUMUSTE VÕRDLEMINE

Edukas on nõuete vastav ja madalaima maksumusega pakkumus.

Maksuvõlgnevusega pakkujat edukaks ei kuulutata.

Tagame pakkumusele konfidentsiaalsuse.

1. Teenuse eest tasumine

Tasustame osutatud teenuse e-arve alusel. Pärast teenuse osutamist palume esitada e-arve, mille maksetähtaeg peab olema vähemalt 14 päeva. Arvel peab olema tellija aadress: Integratsiooni Sihtasutus (reg. nr 90000788), Linda 2, 20309 Narva ja kontaktisiku nimi (Kaire Cocker) ning pakkumuskutsele kohane selgitus (Täiskasvanud noorte rahvuskaaslaste laagri coachingu sessioonid).

1. TÄIENDAV INFO KÄESOLEVA PAKKUMUSKUTSE KOHTA

Pakkujad võivad esitada kirjalikke küsimusi kuni 21.05.2025 kell 16.00 e-posti aadressil marika.sulg@integratsioon.ee.

Esitatud küsimustele vastatakse kahe tööpäeva jooksul ning laekunud küsimused koos vastustega pannakse üles pakkumuskutse juurde sihtasutuse veebilehele.